CELEX: 62009TJ0235
Language: hu
Date: 2011-03-09
Title: A Törvényszék (harmadik tanács) 2011. március 9-i ítélete. # Európai Bizottság kontra Edificios Inteco, SL. # Választottbírósági kikötés - Az európai energiatechnológiák ösztönzésére vonatkozó program (Thermie) - Napenergiával működő légkondicionáló rendszerrel ellátott kereskedelmi és üzleti központ Valladolidban [Spanyolország] történő felépítéséről szóló szerződés - A szerződés végrehajtásának elmaradása - Az előlegként kifizetett összegek visszatérítése - Késedelmi kamatok - Mulasztási eljárás. # T-235/09. sz. ügy

A Törvényszék (harmadik tanács) 2011. március 9‑i ítélete – Bizottság kontra Edificios Inteco
      (T‑235/09. sz. ügy)
      „Választottbírósági kikötés – Az európai energiatechnológiák ösztönzésére vonatkozó program (Thermie) – Napenergiával működő légkondicionáló rendszerrel ellátott kereskedelmi és üzleti központ Valladolidban (Spanyolország) történő
         felépítéséről szóló szerződés – A szerződés végrehajtásának elmaradása – Az előlegként kifizetett összegek visszatérítése – Késedelmi kamatok – Mulasztási eljárás”
      
      Eljárás – A Törvényszék előtt választottbírósági kikötés alapján történő keresetindítás – A Bizottság és valamely vállalkozás között az európai energiatechnológiák ösztönzésére vonatkozó program (Thermie) keretében
         valamely terv végrehajtása céljából kötött szerződés – A szerződés végrehajtásának elmaradása – A Bizottságnak az előleg késedelmi kamatokkal növelt összegének visszatérítéséhez való joga (EK 238. cikk) (vö. 49–55., 66., 70–71., 74–75. pont)
      
      Tárgy 
      
         
               A Bizottság által az EK 238. cikk alapján benyújtott kereset, amelyben a napenergiával működő légkondicionáló rendszerrel
                  ellátott kereskedelmi és üzleti központ Valladolidban történő felépítéséről szóló terv (BU/1041/93. sz. szerződés) keretében
                  az alperesnek általa kifizetett 157 238,07 euró késedelmi kamatokkal növelt összegének visszatérítését kéri.
               
            Rendelkező rész
      
         
                  1)
               
               
                  
               
               
                  	A Törvényszék az Edificios Inteco, SL‑t arra kötelezi, hogy fizessen meg az Európai Bizottság részére főösszegként 157 238,07
                     eurót, valamint az ezen összeg után 2009. június 1‑jétől járó késedelmi kamatok címén 81 686,22 eurót.
                  
               
            
         
                  2)
               
               
                  
               
               
                  	A Törvényszék az Edificios Intecót arra kötelezi, hogy fizessen meg az Európai Bizottság részére naponta további 21,73796
                     eurót, 2009. június 2‑ától kezdődően a tartozás teljes kiegyenlítéséig.
                  
               
            
         
                  3)
               
               
                  
               
               
                  	A Törvényszék az Edificios Intecot kötelezi a költségek viselésére.